
Ministru kabineta rīkojums Nr. 613
Rīgā 2022. gada 13. septembrī (prot. Nr. 46 19. §)
Par valsts līdzdalības saglabāšanu valsts sabiedrībā ar ierobežotu atbildību "Dailes teātris"
Pamatojoties uz Publiskas personas kapitāla daļu un kapitālsabiedrību pārvaldības likuma 4. un 7. pantu un Valsts pārvaldes iekārtas likuma 88. panta pirmās daļas 2. punktu:
· 1. Saglabāt valsts līdzdalību valsts sabiedrībā ar ierobežotu atbildību "Dailes teātris" (reģistrācijas Nr. 40003783138).
· 2. Noteikt valsts sabiedrības ar ierobežotu atbildību "Dailes teātris" vispārējo stratēģisko mērķi – saglabāt un attīstīt nacionālo un pasaules kultūras mantojumu teātra mākslas jomā, iestudējot dažādu žanru un formu izrādes, kā arī nodrošināt daudzveidīgas teātra mākslas pieejamību plašai auditorijai, piedāvājot tai kvalitatīvas atpūtas un kultūrizglītības iespējas.

